《洪都宗人则明盛年择宗子之秀名之曰绍弟书来》
宋代·叶茵

善积端如水涤源，源深自可羡来昆。
岁当有室讵为老，意者重来思弄孙。
和乐定知江有渚，硕蕃伫见叶流根。
河南心印元同自，秋干虷中细讨论。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。